Eesti Puhkpillimuusika Ühingu juhatuse koosolek 13. aprillil 2013 kell 20.00-22.00 Tallinnas. 

Kohal: Harry Illak, Bert Langeler, Kaido Kivi, Peeter Änilane, Jüri Takjas, Andres Avarand ja Valdo Rüütelmaa

Puudujaid ei olnud.

Päevakord:

1. Eesti Muusikakoolide Liidu poolt korraldatud üleriiklik konkurss.
Valdo Rüütelmaa: Minu poole on pöördunud mitmed vaskpuhkpilliõpetajad, kes ei ole rahul konkursi korralduse ja hindamisega.
Harry Illak: Vajadus võtta EPÜ seisukoht antud küsimuses.
Kaido Kivi: Ei ole lindivooru vajadust. Võiks olla 2 vooru.
Otsus: Küsitleda veel puhkpilliõpetajaid  antud küsimuses ja vajadusel võtta ühendust Eesti Muusikakoolide Liiduga. Valmisolek korraldada üleriiklik puhkpilliõpilaste konkurss Eesti Puhkpillimuusika Ühingu poolt.

2. Kokkuvõte Turniir 2013st.
V. Rüütelmaa: Turniir 2013 sujus ootuspäraselt ja õnnestus hästi. Publikut võiks alati rohkem olla. Siiski oli kuulajaid ca 20% rohkem kui eelmise aasta EST-NOKil.
H. Illak: Ettepanek Estonia saali kasutada ainult Turniiri lõppkontserdil. 
Otsus: Turniiri traditsioon peaks kindlasti jätkuma. Tulevikus jätkata arutelu teemal, kas eelvoorud peaksid toimuma väiksemates saalides. 

3. EPÜ 10
V. Rüütelmaa: Teen ettepaneku EPÜ 10 sünnipäevakontserdil esinema kutsuda Turniiri igast grupist 1. ja 2. koht ning kõik vabariiklikud kollektiivid. Samuti kutsuda esinema Eesti Politsei- ja Piirivalveorkester ning eelmise aastaorkestri G. Otsa nimelise Tallinna Muusikakooli puhkpilliorkestri.
Otsus: Korraldada EPÜ 10 sünnipäevakontsert Estonia Kontserdisaalis. Vajadus leida kontserdikorraldaja. Võimalik väljaspool juhatust keegi leida aga võib korraldada ka juhatus. Lähemal ajal otsustada kontserdi korraldamise üksikasjad. Võimalik kutsuda esinema VOP ja Turniir 2013 parimad orkestrid.

4. Millest pajatame ajakirjas Muusika?
H. Illak: Olen kokkuleppinud ajakirjas Muusika, et saame leheruumi artikli jaoks.
Otsus: Teemadeks puhkpillimuusika valupunktid täna. Täpsemalt otsustame hiljem, kuna kirjutis ei ilmu veel lähikuudel.

5. Muud küsimused.
H. Illak: Kirjad peavad olema registreeritud ja tänukirjasid ei ole vaja allkirjastada.
Otsus: Nummerdada ja registreerida EPÜsse tulevad kirjad. Tänukirjadele lisada numbrid ja registreerida. Tänukirjad anda välja allkirjastamata.

Koosolekut juhatas Harry Illak

Koosolekut protokollis Valdo Rüütelmaa